શહેરમાં એકાએક વિદ્યાર્થીઓના આપઘાતના પ્રમાણમાં વધારો થવા પામ્યો છે. આગામી માર્ચ મહિનાથી બોર્ડની પરીક્ષાઓ તેમજ સ્કૂલની વાર્ષિક પરીક્ષાઓ યોજાતી હોય છે, જેથી વિદ્યાર્થીઓ અભ્યાસ તેમજ પરીક્ષાને લઇને તણાવમાં આવી આવાં પગલાં ભરતા હોય છે. ૧પ ફેબ્રુઆરીના રોજ દિલ્હી પબ્લિક સ્કૂલમાં ધો.૧૦માં અભ્યાસ કરતા વિદ્યાર્થી અદનાન રવાનીએ સાબરમતી નદીમાં પડતું મૂકી આત્મહત્યા કરી લીધી હતી તો એ જ દિવસે સરસપુર બોમ્બે હાઉસિંગમાં રહેતા અને ધો.૧૦માં જ અભ્યાસ કરતા વિપુલસિંહ રણજિતસિંહ ઠાકોર (ઉં.વ.૧પ)એ ગળાફાંસો ખાઇ આત્મહત્યા કરી લીધી હતી. બાપુનગરની ફ્રૂટવાળી ચાલીમાં રહેતા ની‌િતન રામનરેશ તોમર (ઉં.વ.૧પ) નામના વિદ્યાર્થીએ પણ અભ્યાસમાં નબળો હોઇ આત્મહત્યા કરી લીધી હતી. જ્યારે ગઇ કાલે રાત્રે વિદ્યાર્થિનીએ માતા-પિતાના ઠપકાથી આપઘાત કરી લેતાં ચકચાર મચી જવા પામી છે. વિદ્યા‌ર્થી-‌વિદ્યાર્થિનીઓના આપઘાતના પ્રમાણમાં વધારો સમાજમાં ચિંતાનો વિષય બન્યો છે.